
Referat
privind anularea creantelor fiscale mai mici de 40 lei existente in sold la 31.12.2016

          

La data de 31.12.2016  exista in sold   creanţe  fiscale  datorate si neachitate de debitorii persoane fizice si persoane juridice, mai mici de 40 lei (ron),  in suma totala  de 97 551,41 lei.
              Executarea silita a contribuabililor care au restante la bugetul local presupune o serie de cheltuieli materiale, de personal, cheltuieli postale efectuate in  vederea comunicarii actelor administrative emise in vederea executarii silite care depasesc  valoarea de 40 lei. 
Asa cum se arata prin raportul structurii de resort, respectiv Directia Fiscala a Municipiului Timisoara, in anii anteriori prin HCL nr.6/2014, HCL nr. 253/2015, HCL 111/05.04.2016, autoritatea deliberativa a Municipiului Timisoara a aprobat anularea creantelor fiscale aflate in sold la sfarsitului anului fiscal a caror cuantum nu depaseste 40 lei.
           
În temeiul art. 266 alin.(5) - (7) din Legea nr.207/2015 privind Codul de Procedura Fiscala,  care stipuleaza ca:
     ,,   (5) Creanţele fiscale restante administrate de organul fiscal central, aflate în sold la data de 31 decembrie a anului, mai mici de 40 lei, se anulează. Plafonul se aplică totalului creanţelor fiscale datorate şi neachitate de debitori.
   (6) În cazul creanţelor fiscale administrate de organul fiscal local, prin hotărâre, autorităţile deliberative pot stabili plafonul creanţelor fiscale care pot fi anulate, care nu poate depăşi limita maximă prevăzută la alin. (5).
   (7) Prevederile alin. (6) se aplică totalului creanţelor fiscale datorate şi neachitate de debitori aflate în sold la data de 31 decembrie a anului.’’,
Aratam ca, pentru realizarea masurilor necesare in vederea incasarii acestor creante fiscale, cheltuielile de executare, necesare a fi avansate, incepand cu cele ce privesc comunicarea somatiei pana la cele de privesc masurile de executare silita, respectiv poprire si valorificare a bunurilor, depasesc valoarea creantei fiscale urmarite. De asemenea, modalitatile de executare a unei creante al carui cuantum este sub 40 de lei sunt oarecum restranse pentru organul de executare si prin raportare la prevederile art. 227 din Legea nr. 207/2015. 

In virtutea principiului protectiei debitorului, legiuitorul a legiferat posibilitatea organului fiscal local de a aproba prin autoritatile sale deliberative, anularea creantelor fiscale locale aflate in sold la sfarsitul fiecarui an fiscal, si a caror valoare nu depaseste 40 de lei atat pentru a evita efectuarea de cheltuieli ale organului fiscal care ar putea depasi valoarea creantei urmarite cat si pentru a evita neplacerile generate de masurile specifice de executare silita a debitorilor persoane fizice, in vederea stingerii unei creante a carei valoare nu justifica de cele mai multe ori procedurilor si demersurile legale necesare a fi intreprinse in vederea incasarii/recuperarii acestor creante.

Avand in vedere cele mentionate mai sus,


PROPUNEM


               Anularea obligatiilor fiscale restante mai  mici de 40 lei (ron), aflate in sold la data de 31.12.2016, in valoare totala de  97 551,41 lei, in conformitate cu Anexa 1 si Anexa 2 la prezentul referat. 




PRIMAR
NICOLAE ROBU




.


AVIZAT JURIDIC 
____________________________

